[Video en foto’s] Duisende in Pta-strate, Uniegebou afgesperFoto: Maroela Media Duisende mense het vandag na die strate van Pretoria opgeruk om Zuma se kop te eis. Betogers het met plakkate van Kerkplein na die Uniegebou beweeg om ŉ memorandum te oorhandig. Die regering het Vrydag gesê hoewel ŉ hofbevel toestemming gegee het dat die Save SA-optog in Pretoria voortgaan, die presidensie nie toestemming gegee het dat ŉ memorandum by die Uniegebou oorhandig mag word nie. Die Uniegebou was versper met doringdraad en daar het ŉ sterk polisieteenwoordigheid geheers. Die sogenaamde “People’s March” wat deur Save SA gereël word, is byna gekanselleer nadat die Tshwane-metropolisie Donderdagmiddag gesê het daar is geen toestemming vir die optog gegee nie. Save SA het ŉ dringende aansoek by die hof ingedien om te verseker dat die optog kan voortgaan en dit is toegestaan. Talle geestelike leiers oor geloofs- en kleurgrense heen het die skare toegespreek. Hulle het genoem dat hierdie optog vreedsaam sal wees en dat almal een doel voor oë het. Maroela Media was daar, kyk die video hier: